བྲས་
བུ་གསུམ་དུ་འདོད་པ་དང༌། ལམ་གཅིག་ལ་འབྲས་བུ་གསུམ་དུ་འདོད་པ་དང་། ལམ་གཅིག་ལ་
འབྲས་བུ་གཅིག་ཏུ་འདོད་པ་དང༌། ལམ་གསུམ་ལ་འབྲས་བུ་གཅིག་ཏུ་འདོད་པའོ། །གཉིས་པ་ལམ་
118

རྒྱུད་སྡེ་སྤྱིའི་རྣམ་གཞག་དང་རྒྱུད་ཀྱི་མངོན་པར་རྟོགས་པའི་སྟོང་ཐུན་ས་བཅད།
གྱི་དབྱེ་བ་ལ་བཞི་སྟེ། དབྱེ་བའི་གཞི་དང་། དབྱེ་བའི་དོན་དང་། གྲངས་ངེས་པ་དང་། མིང་གི་དོན་ཏོ། །
གཉིས་པ་ལ་གཉིས་ཏེ། ཕ་རོལ་ཏུ་ཕྱིན་པའི་ཐེག་པ་ཆེན་པོ་དང༌། གསང་སྔགས་ཀྱི་ཐེག་པ་ཆེན་
པོའོ། །གསུམ་པ་ལ་གཉིས། ལམ་གཉིས་སུ་གྲངས་ངེས་པ་དང༌། འབྲས་བུ་གཉིས་སུ་ངེས་པའོ། །
དེ་གཉིས་ཀ་ལ་ལུང་དང་རིགས་པ་གཉིས་སོ། །
སྤྱི་དོན་གསུམ་པ་དབྱེ་བ་སོ་སོའི་མཚན་ཉིད་ལ་གཉིས་ཏེ། ཕ་རོལ་ཏུ་ཕྱིན་པའི་ཐེག་པ་གཏན་
ལ་དབབ་པ་དང༌། གསང་སྔགས་ཀྱི་ཐེག་པ་གཏན་ལ་དབབ་པའོ། །དང་པོ་ལ་བཞི་སྟེ། གང་ཞིག་
འཁོར་བ་དང་མྱ་ངན་ལས་འདས་པར་གང་གིས་འགྱུར་བའི་གཞི་གཏན་ལ་དབབ་པ་དང༌། གཞི་
སྤངས་པས་ལམ་དུ་བྱེད་པའི་ཚུལ་བསྟན་པ་དང་། ཕ་རོལ་ཏུ་ཕྱིན་པའི་ཐེག་པའི་ལམ་གྱི་རྣམ་པར་
གཞག་པ་དང༌། ལམ་དེས་འབྲས་བུ་འགྲུབ་པའི་དུས་བསྟན་པའི་ཞར་ལ་རྒྱུའི་ཐེག་པའི་གཏན་ལ་
དབབ་པའོ། །དང་པོ་ལ་གཉིས་ཏེ། གཞིའི་མཚན་ཉིད་དང་། བཞི་པ་འཁོར་འདས་གཉིས་ཀྱིས་རྒྱུ་
ཐུན་མོང་བར་བསྒྲུབ་པའོ། །གཞི་སྤངས་པས་ལམ་དུ་བྱེད་པའི་ཚུལ་ལ་གཉིས། ཡུལ་ལ་མི་མཐུན་
པར་ལྟ་བ་དང༌། དེ་སྤོང་བའི་ཚུལ་ལོ། །དེ་ལ་གཉིས། ཀུན་རྫོབ་དང༌། དོན་དམ་པའི་སྒོམ་པའོ།
ལམ་གྱི་རྣམ་གཞག་ལ་གཉིས། ལམ་རང་གི་ངོ་བོའི་རྣམ་པར་གཞག་པ་དང༌། ལམ་དེའི་མངོན་
པར་རྟོགས་པ་སྐྱེ་བའི་ཚུལ་ལོ། །རྒྱུའི་ཐེག་པར་གཏན་ལ་དབབ་པ་ལ་གཉིས་ཏེ། རྒྱུ་ལས་ཡུན་རིང་
དུ་འགོར་བ་དང༌། རྒྱུ་ལས་ཐ་དད་པའོ།
སྤྱི་དོན་གཉིས་པ་རྡོ་རྗེ་ཐེག་པ་གཏན་ལ་དབབ་པ་ལ་བཞི་སྟེ། གཞི་མི་སྤོང་ཚུལ་དང་། གསང་
སྔགས་ཀྱི་སྤྱོད་པར་རྣམ་པར་གཞག་པ་དང༌། རྡོ་རྗེའི་ཐེག་པར་རྣམ་པར་གཞག་པ་དང༌། དེས་
འབྲས་བུ་འགྲུབ་པའི་དུས་བསྟན་པའི་ཞར་ལ་འབྲས་བུའི་ཐེག་པར་རྣམ་པར་གཞག་པའོ། །དང་པོ་
ལ་གསུམ་སྟེ། གཞི་མི་སྤོང་བའི་འཐད་པ་དང་། མི་སྤོང་བའི་ཐབས་སམ་ལམ་དང༌། དེ་ལས་གྲུབ་
པའི་ཚུལ་ལོ། །གཉིས་པ་ལ་གཉིས་ཏེ། བསྐྱེད་པ་དང༌། རྫོགས་པའི་ཐབས་ལ་མཁས་པའོ། །དང་
པོ་ལ་གཉིས་ཏེ། ལྷག་པའི་ལྷའི་ཐབས་ལ་མཁས་པ་དང༌། ལྷ་སོ་སོའི་ཐབས་ལ་མཁས་པའོ། །
སྤྱི་དོན་བཞི་ པ་ ཕ་ རོལ་ཏུ་ ཕྱིན་ པའི་ཐེག་པ་ལས་གསང་སྔགས་ཀྱི་ཐེག་པ་ཁྱད་པར་དུ་
119

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
འཕགས་པའི་ཚུལ་ལ་གསུམ་སྟེ། རྟོགས་བྱའི་དོན་གཅིག་པར་བསྟན་པ་དང༌། དེ་རྟོགས་བྱེད་ཀྱི་
ཐབས་བཞིས་ཁྱད་པར་དུ་འཕགས་པའི་ཚུལ་དངོས་དང༌། དེ་ལ་རྩོད་པ་སྤང་བའོ། །གཉིས་པ་ལ་
བཞི། རྟོགས་པའི་ལྟ་བ་ལ་མ་རྨོངས་པ་ཉིད་དང༌། འབྲས་བུ་འགྲུབ་པར་བྱེད་པའི་ཐབས་མང་བ་
དང༌། དཀའ་བ་མེད་དེ་སྤྱོད་པ་བདེ་བས་བྱང་ཆུབ་བསྒྲུབ་པ་དང༌།འབྲས་བུ་མྱུར་དུ་འགྲུབ་པའི་
ཕྱིར་དབང་པོ་རྣོན་པོ་ཞེས་བྱའོ། །གཉིས་པ་ཐབས་ལ་མཁས་པ་ལ་གཉིས་ཏེ། འབྲས་བུ་ཐུན་མོང་
བ་འགྲུབ་པའི་ཐབས་མང་བ་དང་། མཆོག་སྒྲུབ་པའི་ཐབས་མང་བའོ། །འདི་ལ་གཉིས་ཏེ། དོན་
ཟབ་མོ་རྟོགས་པའི་ཐབས་དང༌། ཀུན་རྫོབ་རྒྱ་ཆེ་བ་རྟོགས་པའི་ཐབས་སོ། །འདི་ལ་གཉིས་ཏེ།
རྟོགས་པ་དང་། སྤྱོད་པ་རྒྱ་ཆེ་བའོ། །གསུམ་པ་རྩོད་པ་སྤང་བ་ལ་བཞི་སྟེ། དོན་གཅིག་པ་ལ་རྩོད་པ་
སྤང་བ་དང༌། ཁྱད་པར་གྱི་དབྱེ་བ་བཞི་མི་རིགས་པའི་རྩོད་པ་སྤང་བ་དང༌། གསུང་རབ་བམ་སྡེ་
སྣོད་ཀྱི་དབྱེ་བ་དང་བཀག་པའི་རྩོད་པ་སྤང་བ་དང༌། གསང་སྔགས་སྤྱད་པའི་དུས་མ་ཡིན་པའི་རྩོད་
པ་སྤང་བའོ། །དང་པོ་ལ་གཉིས་ཏེ། དོན་མི་མཚུངས་པ་རྒོལ་བ་དང༌། མཚུངས་ན་དྲང་དོན་དུ་ཐལ་
བའི་རྒོལ་བ་སྤང་བའོ། །ཁྱད་པར་བཞི་པོ་མི་རིགས་པའི་རྩོད་པ་སྤང་བ་ལ་གསུམ་སྟེ། ཁྱད་པར་
བཞི་པོ་མཚུངས་པར་ཡོད་པའི་རྩོད་སྤང་དང༌། མི་མཚུངས་ན་ལམ་གོལ་བར་ཐལ་བའི་རྩོད་སྤང་
དང་། བྱ་སྤྱོད་ཀྱི་རྒྱུད་གསང་སྔགས་མ་ཡིན་པར་ཐལ་བ་སྤང་བའོ། །དང་པོ་ལ་གཉིས། རྒོལ་བ་
དགོད་པ་དང་། ལན་གདབ་པའོ། །ལམ་གོལ་བར་ཐལ་བ་སྤང་བ་ལ་གསུམ་སྟེ། མ་རྨོངས་ན་བདེན་
མཐོང་དུ་འགྱུར་བ་སྤང་བ་དང་། ཐབས་མང་དཀའ་བ་མེད་པས་ལམ་ལོག་པར་ཐལ་བ་སྤང་བ་དང་།
དབང་པོ་རྣོའང་སྤྱོད་པ་རྒྱ་ཆེ་བ་མ་བསྟན་པས་ཉན་ཐོས་ཀྱི་ལམ་དང་མཚུངས་པར་རྩོད་པ་སྤང་
བའོ། །ཐ་མ་གཉིས་པོ་ལའང༌། རྒོལ་བ་དང་། ལན་གཉིས་སོ། །བཞི་པ་གསང་སྔགས་སྦྱང་བའི་
དུས་མ་ཡིན་པའི་རྩོད་པ་སྤང་བ་ལ་བཞི་སྟེ། སློབ་དཔོན་དང་སློབ་མ་མཚན་ཉིད་དང་ལྡན་པ་མེད་
པའི་ཕྱིར་དང༌། བསྲུངས་ན་ཕན་ཡོན་ཆེ་ཡང་མ་བསྲུངས་ན་ཉེས་དམིགས་ཆེ་བའི་ཕྱིར་དང༌། དམ་
ཚིག་མང་བས་བསྲུང་བ་དཀའ་བའི་ཕྱིར་དང་། དུས་སྙིགས་པའི་ཕྱིར་རོ་ཞེས་པའི་རྒོལ་བ་བཟློག་
པ་བཞིའོ། །
120

རྒྱུད་སྡེ་སྤྱིའི་རྣམ་གཞག་དང་རྒྱུད་ཀྱི་མངོན་པར་རྟོགས་པའི་སྟོང་ཐུན་ས་བཅད།
སྤྱི་དོན་ལྔ་པ་གསང་སྔགས་ཀྱི་ཐེག་པ་བྱེ་བྲག་ཏུ་གཏན་ལ་དབབ་པ་ལ་གཉིས་ཏེ། རྒྱུད་སྡེའི་
རབ་ཏུ་དབྱེ་བ་དང་། གསང་སྔགས་ཀྱི་ཐེག་པའི་འབྱུང་ཚུལ་རྣམ་པ་གཞག་པའོ། །དང་པོ་ལ་གསུམ་སྟེ།
གསང་སྔགས་མཐའ་དག་རྒྱུད་སྡེ་བཞིར་དབྱེ་བ་དང༌། བྱེ་བྲག་ཏུ་རྣལ་འབྱོར་བླ་ན་མེད་པའི་རྒྱུད་
སྡེའི་རབ་ཏུ་དབྱེ་བ་དང༌། རྒྱུད་སྡེ་རྣམས་ཀྱི་ཁྱད་བསྟན་པའོ། །དང་པོ་ལ་བཞི་སྟེ། རྒྱུད་སྡེ་བཞིར་
གྲངས་ངེས་པ་དང་། གྲངས་དང་གོ་རིམ་གཉིས་ཀ་ངེས་པ་དང་། མིང་དོན་དང་། རྩོད་པ་སྤང་བའོ། །
དང་པོ་ལ་གསུམ་སྟེ། ཕྱི་རོལ་མུ་སྟེགས་བྱེད་ལ་ལོག་པར་རྟོག་པའི་དབང་གིས་ལོག་པའི་སྤྱོད་པ་
ཉིད་ཀྱི་ཐེག་པ་ལ་གྲུབ་མཐའ་མི་མཐུན་པ་བཞི་ཡོད་པས་དེ་དང་ལུང་སྒོ་བསྟུན་གྱི་དབང་དུ་བྱས་ཏེ་
བཞི་ཡོད་པས་དེ་དག་རྗེས་སུ་གཟུང་བའི་ཕྱིར་བཞིར་དབྱེ་བ་དང་། སངས་རྒྱས་པ་ཉིད་ལའང་མཚན་
ལྷའི་སྐྱེད་ཆོག་མི་འདྲ་བ་བཞིས་རྒྱུད་སྡེ་བཞིར་དབྱེ་བ་དང༌། གསང་སྔགས་ནི་གཙོར་འདོད་ཁམས་
ཀྱི་དོན་དུ་གསུངས་ན་འདོད་ཁམས་ཀྱི་སེམས་ཅན་ལ་ཆགས་པ་ཆེ་འབྲིང་བཞི་ཡོད་པས་དེ་དག་མ་
སྤངས་ཀྱང་བྱང་ཆུབ་ཀྱི་ལམ་བསྟན་པའི་ཕྱིར་བཞིར་དབྱེ་བའོ། །དང་པོ་ལ་བཞི་སྟེ། འདོད་ཆགས་
ཅན་ལྷ་ཆེན་པོའི་རྗེས་སུ་འབྲང་བ་འདོད་ཆགས་ཆོས་སུ་སྨྲ་བ་དང་། ཞེ་སྡང་ཅན་ཁྱབ་འཇུག་གི་རྗེས་
སུ་འབྲང་བ་འཚེ་བ་ཆོས་སུ་སྨྲ་བ་དང་། གཏི་མུག་ཅན་ཚངས་པའི་རྗེས་སུ་འབྲངས་ནས་གཙང་སྦྲ་
ཆོས་སུ་སྨྲ་བ་དང༌། རྐྱེན་སྙོམས་པ་སྐབས་ཀྱི་སྟོབས་ཀྱིས་གསུམ་ཀའི་རྗེས་སུ་འབྲང་བའོ། །བཞི་
པ་རྩོད་པ་སྤང་བ་ལ་གཉིས་ཏེ། གསུམ་དང་ལྔ་དང་དྲུག་ཏུ་འདོད་པ་དང་མི་འགལ་བ་དང༌། བཞིར་
གྲངས་ངེས་པའི་འཐད་པའོ། །འདི་ལ་གསུམ་སྟེ། གང་ཟག་དང༌། དབང་དང་། ལམ་མོ། །བྱེ་བྲག་
ཏུ་རྣལ་འབྱོར་བླ་ན་མེད་པ་གཏན་ལ་དབབ་པ་ལ་གཉིས་ཏེ། རྣལ་འབྱོར་ཆེན་པོ་གསུམ་དུ་དབྱེ་བ་
དང༌། བྱེ་བྲག་ཏུ་གཉིས་སུ་མེད་པའི་རྒྱུད་གཏན་ལ་དབབ་པའོ། །དང་པོ་ལ་གཉིས་ཏེ། གསུམ་དུ་
དབྱེ་བ་དངོས་དང་། དེའི་འཐད་པའམ་ཁྱད་པར་རོ། །དང་པོ་ལ་གསུམ། ཐབས་ཀྱི་རྒྱུད་དང་། ཤེས་
རབ་ཀྱི་རྒྱུད་དང་། གཉིས་སུ་མེད་པའི་རྒྱུད་དོ། །ཁྱད་པར་ལ་གསུམ། རྗོད་བྱེད་སྒྲའི་ཁྱད་པར། བརྗོད་
བྱ་དོན་གྱི་ཁྱད་པར། ཞུ་བ་པོ་དང་གདུལ་བྱའི་ཁྱད་པར་བསྟན་པའོ། །གཉིས་པ་ལ་གསུམ། བསྐྱེད་
པའི་རིམ་པའི་ཁྱད་པར་དང་། རྫོགས་པའི་རིམ་པའི་ཁྱད་པར། རྗེས་སྤྱོད་རྣམ་དག་གི་ཁྱད་པར་རོ། །
121

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼སྟོད་ཆ།
གཉིས་པ་གཉིས་སུ་མེད་པའི་རྒྱུད་གཏན་ལ་དབབ་པ་ལ་གཉིས་ཏེ། རྒྱུད་སྤྱིའི་ངེས་ཚུལ་དང་། བྱེ་
བྲག་ཏུ་ཀྱེའི་རྡོ་རྗེའི་རྒྱུད་གཏན་ལ་དབབ་པའོ། །དང་པོ་ལ་བཞི། རྩ་བ་དང་བཤད་རྒྱུད་ཀྱི་ཁྱད་
པར་དང་། བཞུགས་ཚུལ་དང་། མདོར་རྒྱས་དང༌། གཞུང་གི་ཚད་བརྩི་བའོ། །དང་པོ་ལ་གཉིས་ཏེ།
མཚན་ཉིད་དང༌། དབྱེ་བའོ། །འདི་ལ་གཉིས། རྩ་རྒྱུད་དང༌། བཤད་པའི་རྒྱུད་དོ། །དང་པོ་ལ་
གཉིས། རྒྱས་པ་དང༌། བསྡུས་པའོ། །བཤད་རྒྱུད་ལ་གསུམ། ཐུན་མོང་དང༌། ཐུན་མོང་མ་ཡིན་པ་
དང༌། བཤད་རྒྱུད་དུ་འགྲོ་བའི་ཚུལ་ལོ། །བྱེ་བྲག་ཏུ་ཀྱེའི་རྡོ་རྗེ་གཏན་ལ་དབབ་པ་ལ་བཞི་སྟེ། རྩ་
བ་དང་བཤད་རྒྱུད། བཞུགས་ཚུལ་དང༌། མདོར་རྒྱས་དང༌། གཞུང་ཚད་དོ། །དང་པོ་ལ་གཉིས།
རྩ་བའི་རྒྱུད་རྒྱས་པ་དང་བསྡུས་པ་དང༌། བཤད་རྒྱུད་ལ་ཐུན་མོང་དང་ཐུན་མོང་མ་ཡིན་པའོ། །
ད་ནི་སྤྱི་དོན་གཉིས་པ་རྡོ་རྗེ་ཐེག་པའི་བྱུང་ཚུལ་རྣམ་པར་གཞག་པ་ལ་གཉིས་ཏེ། གཞན་གྱི་
ལོག་རྟོག་དགག་པ་དང་། ཐེག་པ་ཆེན་པོ་ཐུན་མོང་མ་ཡིན་པའི་འདོད་ཚུལ་གཏན་ལ་དབབ་པའོ། །
དང་པོ་ལ་གཉིས་ཏེ། ཉན་ཐོས་ཀྱི་འདོད་པ་དང་། ཐེག་པ་ཆེན་པོ་ཐུན་མོང་མ་ཡིན་པའི་འདོད་པའོ། །
དེ་གཉིས་ཀ་ལ་དོན་དྲུག་དྲུག་སྟེ། དུས་ཇི་སྲིད་ཅིག་ཚོགས་བསག་པ་དང༌། སངས་རྒྱས་པའི་དུས་
དང་། གནས་དང་། ཚུལ་དང་། མཛད་པ་དང་། མྱ་ངན་ལས་འདས་ནས་ཇི་ལྟར་གནས་པའི་ཚུལ་ལོ། །
གཉིས་པ་ཐུན་མོང་མ་ཡིན་པའི་འདོད་ཚུལ་གཏན་ལ་དབབ་པ་ལ་དྲུག་སྟེ། ཡང་དག་པར་རྫོགས་
པའི་སངས་རྒྱས་སངས་རྒྱས་པའི་དུས་ནམ་ཡིན་པ་དང་། གནས་གང་ཡིན་པ་དང་། ཚུལ་ཇི་ལྟར་
འཚང་རྒྱ་བ་དང༌། སངས་རྒྱས་ནས་ཐེག་པ་ཆེན་པོའི་ཆོས་ཀྱི་འཁོར་ལོ་བསྐོར་ཚུལ་དང༌། སྤྱིར་
སངས་རྒྱས་ཀྱི་མཛད་པ་མཐའ་ཡས་པ་མཛད་པའི་ཚུལ་དང༌། བྱེ་བྲག་ཏུ་མི་མཇེད་ཀྱི་འཇིག་རྟེན་
གྱི་སྤྲུལ་པའི་སངས་རྒྱས་ཀྱི་དུས་ལ་སོགས་པ་བཤད་པའོ། །གསུམ་པ་ལ་གཉིས་ཏེ། ཕྱིའི་མངོན་
བྱང་ལྟར་བགྲོད་པ་དང༌། ནང་གི་མངོན་བྱང་ལྟར་བགྲོད་པའོ། །དང་པོ་ལ་གཉིས་ཏེ། སྟོན་པ་
འཚང་རྒྱ་བའི་ཚུལ་དང༌། དེས་སྐུ་གསུམ་རོ་གཅིག་པར་འགྲུབ་པའི་ཚུལ་ལོ། །བཞི་པ་ཆོས་ཀྱི་འཁོར་
ལོ་བསྐོར་ཚུལ་ལ་གཉིས། ངེས་པའི་དོན་གྱི་སངས་རྒྱས་ཀྱིས་ཆོས་མི་འགྱུར་བའི་ཆོས་ཀྱི་འཁོར་ལོ་
དང༌། སོ་སོའི་གནས་སུ་སོ་སོའི་གདུལ་བྱ་ལ་སྤྲུལ་པ་མཆོག་གིས་ཆོས་ཀྱི་འཁོར་ལོ་བསྐོར་བའི་
122

རྒྱུད་སྡེ་སྤྱིའི་རྣམ་གཞག་དང་རྒྱུད་ཀྱི་མངོན་པར་རྟོགས་པའི་སྟོང་ཐུན་ས་བཅད།
ཚུལ་ལོ། །དང་པོ་ལ་ལྔ། གནས་དང༌། སྟོན་པ་དང་། འཁོར་དང་། དུས་དང༌། ཆོས་ཕུན་སུམ་
ཚོགས་པའོ། །འཁོར་ལ་གཉིས། དེ་བཞིན་གཤེགས་པའི་འཁོར་དང༌། བྱང་ཆུབ་སེམས་དཔའི་
འཁོར་རོ། །གཉིས་པ་སྤྲུལ་པ་མཆོག་གི་ཆོས་ཀྱི་འཁོར་ལོ་ལ་ལྔ། སྟོན་པ་དང་། འཁོར་དང་། དུས་
དང༌། གནས་དང༌། ཆོས་སོ། །ལྔ་པ་མཛད་པ་མཐའ་ཡས་པ་མཛད་ཚུལ་ལ་ལྔ། མཛད་པ་པོ་དང༌།
མཛད་པའི་རྒྱུ་དང་། དུས་དང་། གནས་དང་། མཛད་པའི་ཚུལ་ལོ། །དྲུག་པ་མི་མཇེད་འཇིག་རྟེན་གྱི་
ཁམས་སུ་སྤྲུལ་པའི་སངས་རྒྱས་འབྱུང་བའི་དུས་ལ་ལྔ། སྤྲུལ་པའི་སྐུ་ཇི་ལྟར་བྱུང་བའི་ཚུལ་དང་། དེ་
ལ་འཁོར་ཇི་ལྟར་བྱུང་བའི་ཚུལ་དང༌། དེ་ལ་འཁོར་ལོ་ཇི་ལྟར་བསྐོར་བའི་ཚུལ་དང༌། བཀའ་ཇི་
ལྟར་བསྡུ་བ་བྱས་པའི་ཚུལ་དང༌། མི་རྣམས་ལ་ཇི་ལྟར་འཕེལ་བའི་ཚུལ་ལོ། །དང་པོ་ཇི་ལྟར་བྱུང་
བའི་ཚུལ་ལ་བཞི་སྟེ། གནས་དང་། དུས་དང་། ཚུལ་ཇི་ལྟར་སངས་རྒྱས་པ་དང༌། དེའི་མཛད་པའོ། །
འཁོར་ཇི་ལྟར་བྱུང་བའི་ཚུལ་ལ་གཉིས། སྐལ་བ་དང་ལྡན་པའི་འཁོར་ཇི་ལྟར་བྱུང་བ་དང༌། བྱེ་བྲག་
ཏུ་སྡུད་པ་པོ་ཇི་ལྟར་བྱུང་བའི་ཚུལ་ལོ། །ཆོས་ཀྱི་འཁོར་ལོ་ཇི་ལྟར་བསྐོར་ཚུལ་ལ་གཉིས། ཐུན་མོང་
གི་ཆོས་ཀྱི་འཁོར་ལོ་བསྐོར་ཚུལ་དང་། ཐུན་མོང་མ་ཡིན་པ་རྡོ་རྗེ་ཐེག་པ་ཇི་ལྟར་བསྐོར་ཚུལ་ལོ། །
དང་པོ་ལ་གཉིས་ཏེ། གཞན་གྱི་ལོག་རྟོག་དགག་པ་དང༌། རང་གི་འདོད་པ་བརྗོད་པའོ། །རྡོ་རྗེ་
ཐེག་པ་ཇི་ལྟར་བསྐོར་ཚུལ་ལ་གཉིས། ཇི་ལྟར་བསྐོར་ཚུལ་གཉིས་དང་། དེ་ལ་འགལ་བ་སྤང་བའོ། །
འདི་ལ་གཉིས། གསུངས་པའི་དུས་ལ་འགལ་བ་སྤང་བ་དང༌། སྟོན་པ་ལ་འགལ་བ་སྤང་བའོ། །
བཀའ་བསྡུ་བ་ཇི་ལྟར་བྱས་པ་ལ་གསུམ། ཞར་ལས་བྱུང་བ་ཉན་ཐོས་ཀྱི་བསྡུས་ཚུལ་དང༌། ཐེག་པ་
ཆེན་པོ་བསྡུས་པ་དང་། གསང་སྔགས་ཇི་ལྟར་བསྡུས་ཚུལ་ལོ། །འདི་ལ་གཉིས། གཞན་གྱི་ལོག་
རྟོག་དགག་པ་དང༌། རང་གི་འདོད་པ་བརྗོད་པའོ། །མི་ཡུལ་དུ་འཕེལ་བ་ལ་གཉིས། གཞན་གྱི་
འདོད་པ་ལ་བཞད་གད་དུ་བྱ་བ་དང་། རང་གི་འདོད་པ་ལ་གུས་པ་བསྐྱེད་པའོ། །རྒྱུད་སྡེ་སྤྱིའི་རྣམ་
གཞག་གི་བསྡུས་པའི་དོན་ཏེ་ལེའུ་དང་པོའོ།། །།
སྤྱི་དོན་གཉིས་པ་རྒྱུད་ཀྱི་མཚན་གྱི་དོན་གཏན་ལ་དབབ་པ་ལ་གཉིས་ཏེ། བརྗ